# ڕوونکردنه‌وه‌یه‌ک بۆ قوتابیان له‌بارەی وشەکانی‌ پرسیارکردنەوە:

وشەی‌ پرس: ئه‌و وشانه‌ن که‌ به‌ مه‌به‌ستی پرسیارکردن له‌سه‌ر بابه‌تی جۆراو جۆر به‌کاریان ده‌هێنین. وشه‌ پرسه‌کان کاتێک به‌کارده‌هێنین که‌ وه‌ڵامه‌کان به‌ (به‌ڵێ یان نه‌خێر) وهڵلام نادرێنه‌وه‌.

وشه‌ پرسه‌کانیش له‌ زمانی کوردیدا به‌ پێی شوێنیان له‌ ڕسته‌ پرسه‌که‌دا ده‌کرێن به‌ سێ گرووپه‌وه‌. هه‌موو ڕسته‌یه‌کی پرسیاریش پێویستی به‌ دانانی نیشانه‌ی پرس هه‌یه‌ که‌ لە کۆتایی ڕستەکەدا به‌م شێوه‌یه‌ ده‌نووسرێت(؟).

## وشه‌ پرسیاریه‌کان له‌ زمانی کوردیدا ده‌کرێن به‌ سێ گرووپه‌وه‌:

**گروپی یه‌که‌م:** بریتین له‌ (کێ، کام ،چ ، چی). ئه‌م وشه‌ پرسیاریانه‌ له‌ جێگه‌ی ناو داده‌نرێن. بۆ ‌نموونه‌:

كێ هات بۆ ماڵتان؟

**گروپی دووه‌م:** بریتیین له‌ (چه‌ند، چۆن ، کام). ئه‌م وشه‌ پرسیاریانه‌ له‌ پێش ناوه‌وه‌ دێن. بۆ ‌نموونه‌:

بۆ ماوه‌ی چه‌ند ڕۆژ سه‌فه‌ر ده‌که‌یت؟

**گروپی سێهه‌م**: بریتیین له‌ (که‌ی، له‌کوێ ، بۆچی). ئه‌م وشه‌ پرسیاریانه‌ له‌ پێش کاری ناو رستەکە‌وه‌ دێن. بۆ ‌نموونه‌:

بۆچی هاتی بۆ ئێره‌؟